ऑस्कर अवॉर्ड्स 2023 को करेंगी प्रेजेंट, फैंस ने बताया भारत की सबसे बड़ी ग्लोबल स्टार
ऑस्कर की प्रेजेंटर बनने के बाद एयरपोर्ट पर दिखीं दीपिका, Cool style seen in denim jacket-jeans, fans told India's biggest global star
बॉलीवुड एक्ट्रेस दीपिका पादुकोण इस बार ऑस्कर अवॉर्ड्स 2023 को प्रेजेंट करेंगी। इस बात की जानकारी खुद एक्ट्रेस ने सोशल मीडिया पर फैंस के साथ शेयर की है। अब इस अनाउंसमेंट के बाद दीपिक पहली बार एयरपोर्ट पर स्पॉट हुईं, जिसका एक वीडियो सामने आया है। इस वीडियो में एक्ट्रेस के चेहरे पर खुशी साफ झलक रही है। एयरपोर्ट लुक की बात करें तो एक्ट्रेस डेनिम जैकेट- मैचिंग जींस के साथ व्हाइट टीशर्ट और व्हाइट स्नीकर्स पहने हुए हैं, जिसमें वह काफी कूल लग रही हैं।
यूजर्स ने दिए रिएक्शन 
दीपिका के इस वीडियो को काफी पसंद कर रहे है और इसी के साथ ऑस्कर की प्रेजेंटर बनने के लिए उन्हें बधाइयां भी दे रहे हैं। वीडियो पर एक यूजर ने कमेंट करते हुए लिखा, 'भारत की सबसे बड़ी ग्लोबल स्टार' तो वहीं दूसरे ने लिखा, 'बधाई दीपिका पादुकोण, आपके और हमारे देश के लिए ये बहुत गर्व की बात है'।
दीपिका समेत 16 प्रेजेंटर होंगे ऑस्कर में
बता दें कि दीपिका ने अपने इंस्टाग्राम पर उन सभी प्रेजेंटर्स के नाम के साथ एक पोस्ट शेयर की है जिनके साथ वह ऑस्कर 2023 में शामिल होंगी। दीपिका के अलावा इस फंक्शन को रिज अहमद, एमिली ब्लंट, ग्लेन क्लोज, जेनिफर कॉनेली, एरियाना डीबोस, सैमुअल एल जैक्सन, ड्वेन जॉनसन, माइकल बी जॉर्डन, ट्रॉय कोत्सुर, जोनाथन मेजर्स, मेलिसा मैक्कार्थी, जेनेल मोनाए, क्वेस्टलोव, जो सलदाना और डोनी येन जैसे एक्टर्स भी प्रेजेंट करेंगे। ऑस्कर अवॉर्ड्स अमेरिका में 12 मार्च हो होगा। वहीं इंडिया में 13 मार्च की सुबह 5.30 बजे से अवॉर्ड सेरेमनी शुरू होगी।
